I 2007 vant hun kvalifiseringsskolen til Futures Tour, en tour ett nivå lavere enn LPGA-touren. Dette ga henne spillerett på Futures-touren i 2008, og hun debuterte som profesjonell på denne touren våren 2008. Hun spilte full sesong på Futures Tour, og vant fem turneringer. Hun satte ny inntjeningsrekord for touren med $93 107, og ble kåret til Årets nykommer og Årets spiller. Hun ble også automatisk kvalifisert til LPGA-touren 2009.